gu gu en gu gu gu gu gu gu en gu gu gu gu gu gu gu gu gu gu gu gu en gu gu en gu gu en en en fa en en en en en gu en gu en gu en gu en gu en gu en gu en en fr en
માળિયાનો ગ્રાઉન્ડ ઝીરો રિપોર્ટ, જાણો શું કહેછે મોતના મોઢામાંથી બચેલા લોકો - GujaratNews24
રાજકોટમાં રામપર બેટીના પુલ પરથી યુટીલિટી કાર ખાબકી, 3ના મોત, 7 ઘાયલ
રાજકીય કારકિર્દી ખતમ કરી દેવાની ધમકી આપી બિભત્સ વીડિયો વાઇરલ કરવાનું કહી કોંગ્રેસના નેતા પાસે 3.50 કરોડ મગાયા
અમદાવાદમાં હાર્દિકની સભાને મંજૂરી, મર્યાદિત ગાડીઓ સાથે કરશે રેલી
‘ખોડલધામ’ નરેશ પટેલના પુત્રની પત્રકાર પરિષદ, “મારૂ વ્યક્તિગત રીતે માનવું છે કે પરિવર્તન આવવું જોઈએ”
‘ખોડલધામ’ નરેશ પટેલના પુત્રએ આપ્યું કોંગ્રેસના મિતુલ દોંગાને સમર્થન, જુઓ શું કહ્યું
માળિયાનો ગ્રાઉન્ડ ઝીરો રિપોર્ટ, જાણો શું કહેછે મોતના મોઢામાંથી બચેલા લોકો
સંકલન : જે.ડી. ત્રિવેદી, સ. મા.ની. આર. જી. યાજ્ઞિક સીની. સબ એડિટર અને રાજ લક્કડ,માહિતી વિભાગ, રાજકોટ
ગુજરાત ન્યુઝ24 (મોરબી) : “અમે તો ખુદા પાસે રહેમતની માંગ પોકારતા છતને આધારે બેઠા હતા, અને ખુદાઇ ખીદમતગાર જેવા હેલીકોપ્ટરમાં આવેલી બચાવ રાહતની ટીમે અમને બચાવ્યા, બાકી અમે તો મોત ભાળી ગયા તા” માળીયા તાલુકામાં પડેલા ભારે વરસાદ અને જળપ્રકોપથી અસરગ્રસ્ત જેડા શીરાઝ ઇકબાલભાઇ અને કુટુંબીજનો હજુ પણ આફતના સમયને સંભારીને ભયથી થરથરે છે. અગાઉ તા. ૨ જુલાઇના રોજ આવેલ ભારે વરસાદને કારણે મોરબી અને ટંકારામાં થયેલ પારાવાર નુકશાનમાંથી હજૂ મોરબી જિલ્લો બેઠો થયો હતો. ત્યાં જ ૨૧મી જૂલાઇના રોજ હવામાન ખાતાની આગાહિ મુજબ સૌરાષ્ટ્રના મોટાભાગના જિલ્લામાં ભારે વરસાદ થયો હતો. તેમાંય સુરેન્દ્રનગર જિલ્લાના ચોટીલા અને થાનમાં ૨૦ ઇંચથી વધુ થયેલા વરસાદના કારણે  ચોટીલાનું મોલડી તળાવ તુટતા તથા મચ્છુ-૧ ડેમના ઉપરવાસમાં ૧૦ ઇંય જેવો વરસાદ થતાં ડેમ ઓવરફલો થતાં વધારાનું પાણી છોડવામાં આવ્યું પરિણાામે મચ્છુ -૨ ડેમમાં પાણીની આવક વધતાં હેઠવાસના માળીયા તાલુકાના અનેક ગામો અને વસ્તારોમાં પુરની પરીસ્થિતી ઉદભવી આમ ઉપરાઉપર બીજી વાર આ વિસ્તારને જલપ્રકોપનો સામનો કરવાનો આવ્યો છે. ભુતકાળમાં ભયંકર પુર હોનારત, ભૂકંપ જેવી અનેક કુદરતી આફતો સામે કાઠીયાવાડી ખમીરથી લડનાર મોરબી જિલ્લો આ આફતને પણ ધૈર્ય અને અભુતપૂર્વ હિંમતથી જીરવી ગયો અને પૂનઃ પૂર્વવત થવા તૈયાર થઇ રહ્યો છે.
માળીયા આસપાસના હેઠવાસમાં પાણી ભરાતા વાંકાનેરના રાજસ્થળીના ૧૮,મેસરીયા ગામના ૭૦, મહિકા ગામના ૫૦૦, ધમલપર ગામના ૫૦ તથા લુણસરિયા ગામના ૨૦૦,   માળીયા મોરટીંબાના ૫૫, વજેપર વિસ્તારના ૫૦, માળીયાના ૯૫ તથા રાજસંગપરના ૧૯ વ્યકતીઓને રાજકોટ ફાયર બિગ્રેડ ટીમ, મોરબી જિલ્લા વહિવટીતંત્ર અને એન.ડી.આર.એફની ટુકડી દ્વારા બચાવાઇ હતી જયારે માળીયાના ૧૩ લોકોને જામનગરથી એરફોર્સના બે હેલીકોપ્ટરોની મદદથી બચાવની ત્વરીત કામગીરી કરી ઘુંટુ હેલીપેડ દ્વારા સલામત સ્થળે પહોંચાડી દેવાઇ હતી. જે દરમિયાન તેઓને તત્કાળ આરોગ્યલક્ષી સેવાઓ તથા રહેવા જમવાની વ્યવસ્થા પણ કરાઇ વહિવટી તંત્ર દ્વારા કરાઇ હતી.
જળ પ્રકોપથી સર્જાયેલી તારાજીની આછેરી ઝલક
માળીયા તાલુકામાં તા.૨૨મી જુલાઇથી ચાલુ રહેલ જલપ્રકોપને કારણે માળીયા – વાધરવા તથા માળીયા –ઇન્દ્રનગર રેલ્વે ટ્રેકને ભારે નુકશાન થયું છે. રેલ્વે ટ્રેકમાં ૧૦૦ થી ૧૫૦ મીટરના ૮ પેચીઝ કરવા પડે તેવા ટ્રેકમાં ગાબડા છે તથા અમુક સ્થળે ઉખડેલા રેલ્વે ટ્રેકના અવશેષો તારાજીની ભયંકરતા દર્શાવે છે. કુલ મળીને ૫૦૦ મીટરનો રેલ્વેટ્રેક સંપૂર્ણ ધોવાઇ ગયો છે. જેના કારણે છેલ્લા પાંચ દિવસથી રેલ્વે વ્યવહાર બંધ છે. તેમ જણાવતાં રેલ્વેના આસી. એન્જીનીયર શ્રી પ્રતાપસીંગ જણાવે છે કે આ બંધ વ્યવહારને પુનઃ ચાલુ કરવા રેલ્વે દ્વારા ૪૦ જેટલા ડંમ્પરો અને જેસીબીની મદદથી ૨૪ કલાક રિપેરીંગની કામગીરી કરતાં સાત આઠ દિવસમાંજ ફરીથી રેલ્વે વ્યવહાર પૂર્વવત ચાલુ થઇ જશે.
જયારે પાંચ થી છ કી.મી. અંદરના ગ્રામ્ય રસ્તા તથા ૯ થી ૧૦ કી.મી. જેટલા નેશનલ હાઇવેનું ધોવાણ થઇ ગયેલ છે. જે તંત્ર અને નગર પાલીકાના સહયોગથી તત્કાળ રિપેર કરવાની કામગીરી ચાલુ છે.જયારે ૬૯૦ હેકટર જેટલી ખેતીની જમીનનું સંપર્ણ ધોવાણ થઇ ગયેલ છે જયારે ૭૦૦ હેકટરમાં ૩૫ ટકાથીવધુ પાકને નુકશાન થયેલ છે. લોકોની ધરવખરી તણાાઇ જતાં તથા પાણીમાં ખરાબ થઇ જતાં ઘણું નુકશાન થવા પામેલ છે.પશુધનના મૃત્યુ પણ થયેલા છે.
“બચાવ ટીમના હોડીવાળા લાકેાએ અમને બધાઈને બચાવી લીધા નહીંતો અમે બધાય તો અલ્લાહ તાલાના દરબારમાં પહોચી ગયા હોત” એમ માળીયાના ભગાડિયા વિસ્તારના રહેવાસી યુનુસભાઈ જેડા આજે પણ એ ગોઝારી ક્ષણને યાદ કરી ભયથી કાંપી ઉઠે છે. વધુમાં વાત કરતા જણાવ્યું કે, મચ્છુ-૨ ડેમનું પાણી છોડતા અમારો સમગ્ર વિસ્તાર ટાપુમાં ફેરવાઈ ગયો હતો. બધુ જ તણાઈ જતા અમે નિરાધાર થઇ ગયા હતા, પણ અલ્લાહે અમારી બંદગી સ્વીકારી અને રાજ્ય સરકારની બચાવ ટીમેં અમારી હોડી મારફતે અમારા સુધી પહોચીને અમારો બચાવ કર્યો.
માળીયાના મોવર ટીંબા વિસ્તારના રહેવાસી અને સાત માણસોના કુટુંબના જવાબદાર વ્યક્તિ એવા મોવર ફૈઝ મહંમદ ના જણાવ્યા અનુસાર મચ્છુ-૨ ડેમ માંથી પાણી છોડવામાં આવતા અમારો વિસ્તાર આખો પાણી પાણી થઇ ગયો હતો. બપોરના બે વાગ્યાની આસપાસ પાણી વધવા લાગ્યું હતું. સમય જતા પાણીનો પ્રવાહ ઘણો વધી ગયો હતો. ત્યાં સુધીમાં મેં મારા પરિવારને સલામત સ્થળે ખસેડી દીધા હતા પરંતુ મારા દાદાની વયોવૃધ્ધ ઉમરના કારણે તેમને સલામત સ્થળે ખસેડવા મુશ્કેલ હતા. અહી ફરી વળેલા પાણીમાં મોતનું તાંડવ જોઇ અમે તો હિંમત હારી ગયા હતા પણ આવા સંજોગોમાં બપોરના ત્રણેક વાગ્યાની આસપાસ આકાશમાં હેલીકોપ્ટર જોયું અને ત્યારબાદ તુરંત જ અમારા ઘર પર આવી ગયું હતું. મને અને મારા દાદાને બચાવીને સલામત સ્થળે પહોંચાડી દીધા હતા. સરકાર અમારા જેવા મધ્યમ વર્ગના લોકોનું કેટલું બધું ધ્યાન રાખે છે તે જાણીને અમે હર્ષની લાગણી અનુભવીએ છીએ
આગોતરૂ આયોજન આશિર્વાદ સમાન
માળીયાના રેલ્વે કોલોની વિસ્તારના રહેવાસી અમઝદભાઈ મોવરે કહ્યું હતું કે મચ્છુ-૨ ડેમ માંથી પાણી છોડવામાં આવતા અમારો વિસ્તાર આખો પાણી પાણી થઇ ગયો હતો. એકાદ મજલા સુધીનું પાણી લોકોના ઘરમાં ઘુસી ગયું હતું.  જે લોકો પાસે પાકા મકાનો હતા તે લોકો ઘરના ધાબા પર ચડી ગયા હતા પરંતુ તેમના કાચા મકાનો હોવાથી તેઓને ભયંકર અને પારાવાર મુશ્કેલીઓ વેઠવી પડી હતી. પરંતુ સરકાર દ્વારા લેવાયેલા ત્વરીત પગલાંઓને કારણે અમારા વિસ્તારમાં જાનમાલનું કોઈ જ નુકશાન થયું નથી. સરકાર તથા વહીવટી તંત્રે અમારા વિસ્તારના લોકોને બચાવવા માટે હેલીકોપ્ટર, NDRF ની બચાવ ટીમ, રાહત સામગ્રી વિતરણ વ્યવસ્થા, અને દવાઓની જે કાંઈ વ્યવસ્થા કરી આપી છે તે બદલ અમે સરકારનો સાચા દિલથી આભાર માનીએ છીએ.
Previous જુઓ બોલિવૂડના ખલનાયક સંજય દત્તએ કેવી રીતે ઉજવ્યો ૫૮મો બર્થડે
Next પાસના આગેવાનોએ બંધબારણે કરી ‘ખોડલધામ’ ચેરમેન નરેશ પટેલની મુલાકાત
રાજકોટમાં રામપર બેટીના પુલ પરથી યુટીલિટી કાર ખાબકી, 3ના મોત, 7 ઘાયલ
રાજકોટ : રાજકોટ-અમદાવાદ હાઇ-વે પર યુટીલિટી કારના ચાલકે સ્ટિયરિંગ પરનો કાબુ ગુમાવ્યો હતો. જેને પગલે …
Leave a Reply Cancel reply
Your email address will not be published. Required fields are marked *
Find us on Facebook
રાજકોટમાં રામપર બેટીના પુલ પરથી યુટીલિટી કાર ખાબકી, 3ના મોત, 7 ઘાયલ
રાજકીય કારકિર્દી ખતમ કરી દેવાની ધમકી આપી બિભત્સ વીડિયો વાઇરલ કરવાનું કહી કોંગ્રેસના નેતા પાસે 3.50 કરોડ મગાયા
અમદાવાદમાં હાર્દિકની સભાને મંજૂરી, મર્યાદિત ગાડીઓ સાથે કરશે રેલી
‘ખોડલધામ’ નરેશ પટેલના પુત્રની પત્રકાર પરિષદ, “મારૂ વ્યક્તિગત રીતે માનવું છે કે પરિવર્તન આવવું જોઈએ”
‘ખોડલધામ’ નરેશ પટેલના પુત્રએ આપ્યું કોંગ્રેસના મિતુલ દોંગાને સમર્થન, જુઓ શું કહ્યું
સ્વામિનારાયણ મંદિરના મહંત સ્વામી પર હુમલો, કોંગ્રેસ દ્વારા હુમલાનો આક્ષેપ
‘ખોડલધામ’ નરેશના પુત્રએ જેતપુર કોંગ્રેસનાં ઉમેદવાર રવિ આંબલીયા સાથે કરી મુલાકાત, ભાજપની ચિંતા વધી
Copyright 2017-18 @ gujaratnews24.com